Transito-veiligheidswagte in Randburg geskietArgieffoto Twee veiligheidswagte is beseer ná ŉ skietery by ŉ winkel in Pretorialaan in Randburg, Gauteng. “ŉ Kontant-in-transito-voertuig het naby die winkel parkeer gestaan toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Een van die wagte het buite langs die voertuig gelê en ŉ tweede wag het binne die winkel gelê. Hulle is al twee ŉ paar keer geskiet. Die een was in ŉ ernstige toestand en die tweede pasiënt was in ŉ kritieke toestand.” Die wag wat kritieke beserings opgedoen het, is met ŉ helikopter na ŉ privaat hospitaal in Johannesburg geneem. Die tweede pasiënt is met ŉ ambulans na ŉ nabygeleë hospitaal geneem. Plaaslike owerhede stel ondersoek in.